ШАЙХИЕВ Iалвади ХIуманан дукхалла шорталле ялахь, – Iедал ду – цуьнан мах уьттаза байло. Ма тамаш бу-кха и? – цецваьлла валац: ГIиллакх мел хили – цуьнан мах базло! XIopа заманан шен-шен ю мехаллаш. Адамийн а ю. Цхьайолу мехаллаш иэшарца, лерарца ларйо, кхиайо, ткьа вуьйш, цаэшаре терра, йицйой юьту. Амма гIиллакхан сий адамийн дегнашкахь кхиор бен, лах ца долуьйту. Замано шерех мел боккха уьйриг барх, гIиллакхе иэшам, лерам дIабер бац. Адамна, иза муьлххачу чкъурах делахь а, даима лиънарг а, лууш дерг а цхьаъ ду: шегахь дацахь а, кхечаьргахь…